Oficiālais Vēstnesis L 253 , 21/10/1995 Lpp. 0001 - 0002



Komisijas Regula (EK) Nr. 2458/95 (1995. gada 19. oktobris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 1739/93 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jānosaka pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā ir atzīts, ka uz saistošu izziņu par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šajā regulā noteiktajām tiesībām, personas, kuru rīcībā ir šāda izziņa, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienu muitas kodeksa izveidi [3]; tā kā Muitas kodeksa komitejas Tarifu un statistikas nomenklatūras nodaļa nav sniegusi atzinumu tās priekšsēdētāja norādītā termiņā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošu izziņu par tarifu, ko izdevis dalībvalsts muitas dienests, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 19. oktobrī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 167, 21.7.1995., 7. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | Pārklāji, kas paredzēti stacionārai piestiprināšanai pie mehānisko transportlīdzekļu priekšējo un pakaļējo sēdekļu polsterējuma un rāmjiem un ir izgatavoti šādi: sēdekļa sēžamā daļa ar ārējo virsmu galvenokārt no sintētiskas drānas (poliestera) un plastmasas (polivinilhlorīda). Iekšpusē ir elastīgs metāla stienis;sēdekļa atzveltne ar ārējo virsmu galvenokārt no sintētiskas drānas (poliestera) un plastmasas (polivinilhlorīda). Iekšpusē:lentes ar plastmasas stiprinājumiem,kaučuka sloksne unelastīgi metāla stieņi;pagalvja pārklājs ar ārējo virsmu galvenokārt no sintētiskas drānas (poliestera) un plastmasas (polivinilhlorīda).Drāna ir nostiprināta ar plānu porainas plastmasas kārtiņu, kas pārklāta ar poliamīda tīklu, un plastmasa ir nostiprināta ar akrila drānu. | 94019080 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 9401, 940190 un 94019080 aprakstu. Šos pārvalkus uzskata par sēdekļu daļām ar KN kodu 9401. | --------------------------------------------------